טרוור נואה

טרוור נואה (באנגלית: Trevor Noah; נולד ב-20 בפברואר 1984) הוא קומיקאי, סאטיריקן, עיתונאי, תסריטאי, מפיק, שחקן, מנחה טלוויזיה וסטנדאפיסט דרום-אפריקאי, שהנחה בין השנים 2015–2022 את התוכנית "הדיילי שואו" המשודרת בערוץ קומדי סנטרל. נואה נולד, גדל והתנך בדרום אפריקה, לאם דרום-אפריקאית שחורה ממוצא שבט הקוסה, ולאב לבן נוצרי ממוצא שווייצרי וגרמני. עקב משטר האפרטהייד ששרר באותה עת בדרום אפריקה, נישואים, הבאת ילדים או הקמת משפחה בין לבנים ללא-לבנים היו בניגוד לחוק. כתוצאה מכך תא משפחתי מעורב לא יכול היה להתקיים כיחידה מאוחדת, ובמשך חלק משמעותי מחייו בדרום אפריקה נואה התגורר בחיק אמו בשכונות השחורות, אך בנפרד מאביו- שהתגורר בשכונות הלבנות. למרות שהוריו לא נישאו כי היחסים ביניהם היו לא-חוקיים בתקופת האפרטהייד, אמו נעצרה ונקנסה על ידי השלטונות בדרום אפריקה. בספרו האוטוביוגרפי, מתאר נואה את אמו כנוצרייה-קתולית אדוקה ההולכת באורח קבע לשלוש כנסיות שונות אולם בהמשך – עקב חשיפה של ציוצים בעלי אופי אנטישמי שכתב נואה כשבחלקם אף לעג לשואה – טען כי לפחות במשך תקופה מסוימת בחייו, אמו המירה דתה ליהדות ולכן בחרה לחגוג לו בר מצווה אך "למרבה הצער" אף אחד לא-היה נוכח מלבדם. בשל מוצאו המשולב נואה אינו נחשב שחור או לבן תחת חוקי האפרטהייד אלא ״מעורב״ - מעמד גזעי נפרד בדרום אפריקה ל"מי שהוא גם וגם" מבחינת צבע עורו. בעקבות חוויות ילדותו המגוונות בשכונות שונות, כמו סווטו, ההתבוננות ב"גזעים" ובמוצאות אתניים שונים הם נושאים עיקריים בהם עוסקת הקומדיה שלו. בצעירותו למד בבית ספר פרטי נוצרי קתולי בשם מאריווייל קולג' ביוהנסבורג, דרום אפריקה. הוא הנחה מספר תוכניות בתאגיד השידור הדרום אפריקני, ובשנת 2008 השתתף בעונה הרביעית של הגרסה המקומית של "רוקדים עם כוכבים". ב-2016 פרסם נואה אוטוביוגרפיה בשם "Born a Crime בהוצאת Spiegel & Grau" בהוצאת רנדום האוס, באנגלית. התרגום לעברית "מחוץ לחוק: ילדות בדרום אפריקה", ראה אור ב-2019 בהוצאת סלע מאיר. במרץ 2015 הודיעה רשת הטלוויזיה האמריקאית קומדי סנטרל כי נואה עתיד להפוך למנחה תוכנית הסאטירה "הדיילי שואו" ולהחליף את המנחה הוותיק ג'ון סטיוארט עם פרישתו של סטיוארט בספטמבר 2015. קודם למינויו שימש נואה ככתב החוץ של התוכנית במשך מספר חודשים. תוכניתו הראשונה כמנחה "הדיילי שואו" שודרה ב-28 בספטמבר 2015. בשלהי שנת 2022 דווח כי רשת קומדי סנטרל עתידה לפטר את נואה מתפקידו כמנחה עקב הרייטינג הדועך מאז "כניסתו לנעליו" של סטיוארט, ובהמשך לכך הודיע נואה בשידור ב-29 בספטמבר 2022 שהוא אכן נאלץ לפרוש בשל רצונו להמשיך בעיסוקים אחרים, והתוכנית האחרונה בהגשתו שודרה ב-8 בדצמבר 2022. לאחר מכן המשיכה תוכנית "הדיילי שואו" בערוץ קומדי סנטרל האמריקני, עם סבב של מנחים אורחים – כשמדי שבוע בלילות יום ב' מגיש אותה המנחה הוותיק-חדש שלה, ג'ון סטיוארט, החל מ-12 בפברואר 2024. לנואה שני אחים למחצה מבעלה השני של אמו, נגיסבני שינגנגה. לאחר גירושיהם, בשנת 2009, גילה שינגנגה כי אמו של נואה התארסה לאדם אחר, וניסה לרצוח אותה על ידי ירייה בגבה ובראשה, ואף איים לפגוע בטרוור. שנתיים לאחר מכן הואשם בניסיון לרצח. נואה הוא פוליגלוט: הוא דובר שש עד שמונה שפות, בהן אנגלית, גרמנית, צרפתית, אפריקאנס, סוטו, זולו וקוסה. נואה מגדיר עצמו כבעל השקפת עולם פרוגרסיבית. הוא מעדיף שלא להגדיר עצמו כימין או שמאל פוליטי בהתייחס לפוליטיקה בארצות הברית. בתור קומיקאי, הרבה מהאמירות והציוצים שלו עוררו מחלוקות. במאי 2021 במהלך מבצע שומר החומות של צה"ל, נואה מתח ביקורת על עוצמת פעולותיה של מדינת ישראל במספר פוסטים וסרטונים ברשתות החברתיות שלו כגון אינסטגרם. גם בתוכניתו "הדיילי שואו" ניסה לטעון כי בשל הבדלי הכוח ומערכות ההגנה המתוחכמות של מדינת ישראל, הצד השני אינו יכול לנצח ולכן אין זה אחראי מצידה של ישראל לתקוף בחזרה, ובכך תמך בעקיפין במתקפות טרור כנגד ישראל. מדיה וקבצים בנושא טרוור נואה בוויקישיתוף " אתר האינטרנט הרשמי של טרוור נואה (באנגלית) טרוור נואה, ברשת החברתית פייסבוק טרוור נואה, ברשת החברתית אקס (טוויטר) טרוור נואה, ברשת החברתית אינסטגרם טרוור נואה, ברשת החברתית טיקטוק טרוור נואה, סרטונים בערוץ היוטיוב טרוור נואה, ברשת החברתית Goodreads טרוור נואה, באתר אנציקלופדיה בריטניקה (באנגלית) טרוור נואה, ביוטיוב סמדר שילוני, הזרים משתלטים על הטלוויזיה האמריקאית, באתר ynet, 31 במרץ 2015 שירה מייקין, איך הפך טרבור נואה למנחה הנצפה ביותר (זה לא בגלל הבדיחות), באתר "הארץ", 9 בספטמבר 2020 Trevor Noah, Born a Crime: Stories from a South African Childhood, London: John Murray, 2016, עמ' 6-7 מערכת ״הוליווד ריפורטר״, Trevor Noah Criticized as Anti-Semitic Due to Twitter History, The Hollywood Reporter, ‏31/03/2015 Josefin Dolstein, Why ‘Daily Show’ host Trevor Noah had a bar mitzvah, Times of Israel, ‏23/11/2016 Gross, Terry (22 בנובמבר 2016). "Trevor Noah Says He Grew Up 'In The Shadow Of A Giant' (His Mom)". NPR. ארכיון מ-31 באוקטובר 2019. נבדק ב-18 בינואר 2017. {{cite web}}: (עזרה) 'Why mixed-race comic was 'born a crime,‏ CNN טרוור נואה, מחוץ לחוק: ילדות בדרום אפריקה, תל אביב: הוצאת סלע מאיר, 2019, עמ' 19 רותה קופפר, הקומיקאי טרוור נואה יחליף את ג'ון סטיוארט ב"דיילי שואו", באתר הארץ, 30 במרץ 2015 עידו ישעיהו‏, ג'וב טלוויזיוני ושירותים בתוך הבית: היום הראשון של טרבור נואה כמגיש "הדיילי שואו", באתר וואלה, 29 בספטמבר 2015 "Trevor Noah to Israel: 'When you have this much power, what is your responsibility?". The Guardian. 11 במאי 2021. {{cite news}}: (עזרה) "Trevor Noah slammed for suggesting Israel not defend itself: 'You're downplaying the trauma of millions'". Fox News. 14 במאי 2021. {{cite news}}: (עזרה) Horton, Adrian (2024-01-08). "Golden Globes 2024: the full list of winners". The Guardian (באנגלית בריטית). ISSN 0261-3077. נבדק ב-2024-02-15. Critics Choice Awards 2024: All the Winners, TIME, ‏2024-01-15 (באנגלית) 2024 GRAMMY Nominations: See The Full Winners & Nominees List | GRAMMY.com, grammy.com